**privind condiţiile de salarizare a personalului din instituţiile de învăţămînt care funcționează în regim de autogestiune financiar-economică**

**-----------------------------------------------------------------------------**

În temeiul art. 139 lit. i), art. 145 alin (5) din Codul educației al Republicii Moldova nr.152 din 17 iulie 2014 (Monitorul Oficial al Republicii Moldova, 2014, nr. 319-324, art. 634), cu modificările ulterioare, Guvernul HOTĂRĂŞTE:

**1.** Se aprobă condiţiile de salarizare a personalului din instituţiile de învăţămînt care funcționează în regim de autogestiune financiar-economică, conform anexei.

**2.** Se abrogă Hotărârea Guvernului nr. 195 din 13.03.2013 „privind condiţiile de salarizare a personalului din instituţiile de învăţămînt superior de stat cu autonomie financiară” (Monitorul Oficial al Republicii Moldova, 2013, nr. 56-59, art. 245).

**3.** Prezenta hotărîre se pune în aplicare cu începere de la 1 decembrie 2018.

**Prim-ministru PAVEL FILIP**

Contrasemnează:

Ministrul educației,

culturii și cercetării Monica Babuc

Ministrul agriculturii,

dezvoltării regionale

şi mediului Nicolae Ciubuc

Ministrul sănătății,

muncii și protecţiei sociale Silvia Radu

Ministrul finanţelor Octavian Armaşu

Anexă la Hotărîrea Guvernului nr. \_\_\_\_\_\_\_ din \_\_\_\_\_\_\_\_2018

**Condiţiile**

**de salarizarea personalului din instituţiile de învăţămînt**

**care funcționează în regim de autogestiune financiar-economică**

**Capitolul I Dispoziții generale**

1. Prezenta Hotărârea are ca obiect de reglementare condițiile de salarizare a personalului din instituţiile de învăţămînt care funcționează în regim de autogestiune financiar-economică (în continuare – Instituţii).
2. Sistemul de salarizare a personalului din instituţiile de învăţămînt care funcționează în regim de autogestiune financiar-economică are la bază următoarele principii:
3. *supremația legii*, în sensul că drepturile salariale se stabilesc cu respectarea prevederilor prezentei legi;
4. *nediscriminare, echitate si coerență*, în sensul asigurării tratamentului egal și a remunerării egale pentru muncă de valoare egală;
5. *ierarhizare*, în funcție de responsabilitatea, complexitatea și importanța activității desfășurate;
6. *transparență*, potrivit căruia mecanismul de stabilire a salariilor și al altor drepturi de natură salarială fac parte din categoria informațiilor de interes public;
7. *salarizarea în raport cu performanța*, care presupune creșterea salariului pe orizontală, fără ca persoana să fie promovată;
8. *sustenabilitate financiară*, în sensul stabilirii nivelului de salarizare pentru personalul din Instituții cu respectarea cadrului de resurse prevăzut în bugetele Instituției.
9. Condiţiile de salarizare a personalului din Instituții asigură:
10. armonizarea sistemului de salarizare a personalului din Instituții cu importanța, răspunderea, complexitatea activității și nivelul studiilor necesare pentru desfășurarea activității;
11. stabilirea salariilor de bază ca element principal al remunerației lunare;
12. realizarea, în baza evaluării funcțiilor, a ierarhiei salariilor de bază atât între domeniile de activitate, cât și în cadrul aceluiași domeniu.
13. În sensul prezentului document, sînt utilizate noţiunile definite în LEGEA privind sistemul unitar de salarizare în sectorul bugetar.

**Capitolul II Elementele sistemului de salarizare**

1. Grila de salarizare asigură stabilirea salariului de bază pentru fiecare funcție conform ierarhiei posturilor și include grade, clase de salarizare și coeficienți de salarizare, conform anexei nr.1.
2. Salariile de funcție indicate în anexa nr. 1 din reprezintă valori minime obligatorii garantate de stat, iar directorii/rectorii instituţiilor li se acordă dreptul, în baza unui Regulament intern, în funcţie de resursele financiare disponibile, să majoreze proporţional cuantumul lor conform coeficientului maximal de majorare.
3. Salariul lunar al personalului din Instituții, pentru activitatea desfășurată pe durata normală a timpului de lucru, este constituit din:
4. partea fixă, compusă din:
5. salariul de bază, corespunzător funcției deținute și categoriei de calificare sau vechimii în muncă, după caz;
6. sporul lunar pentru grad profesional;
7. spor lunar pentru deținerea titlului științific și/sau științifico-didactic;
8. spor lunar pentru deținerea titlului onorific;
9. coeficientul maximal de majorare constituind K=1,5.
10. Suplimentar, personalul Instituției mai poate beneficia de:
11. sporul de compensare pentru munca prestată în condiții nefavorabile;
12. sporuri pentru munca suplimentară, pentru munca de noapte și/ sau pentru munca prestată în zilele de sărbătoare nelucrătoare și/sau în zilele de repaus;
13. supliment pentru participare în proiecte de dezvoltare în domeniul de competență în cadrul Instituției în care este angajat;
14. premii unice.
15. Termenele, periodicitatea și locul de plată a salariului personalului se realizează în conformitate cu art.142 din Codul muncii.
16. Salariul de bază corespunde muncii prestate în cadrul programului complet de muncă în cursul unei luni.
17. Salariul de bază se stabilește conform coeficienților de salarizare prevăzuți în anexa nr.1, în raport cu de funcția deținută, categoria de calificare, vechimea în muncă sau treapta de salarizare.
18. Treptele de salarizare corespunzătoare vechimii în muncă legată de profilul de activitate (specialitate) sunt:
19. Treapta I – de la 0 la 2 ani – îi corespunde clasa de salarizare indicată pentru funcția respectivă conform anexei nr. 1.
20. Treapta II – de la 2 la 5 ani – se adaugă 2 clase de salarizare succesive suplimentar față de clasa de salarizare prevăzută pentru treapta I.
21. Treapta III - de la 5 la 10 ani – se adaugă 3 clase de salarizare succesive suplimentar față de clasa de salarizare prevăzută pentru treapta I.
22. Treapta IV – de la 10 la 15 ani – se adaugă 4 clase de salarizare succesive suplimentar față de clasa de salarizare prevăzută pentru treapta I.
23. Treapta V – de la 15 la 20 de ani – se adaugă 5 clase de salarizare succesive suplimentar față de clasa de salarizare prevăzută pentru treapta I.
24. Treapta VI – peste 20 de ani – se adaugă 6 clase de salarizare succesive suplimentar față de clasa de salarizare prevăzută pentru treapta I.
25. Salariul de bază se calculează prin înmulțirea valorii de referință stabilite pentru coeficientul de salarizare 1,00 cu coeficienții de salarizare corespunzători claselor de salarizare pentru funcția respectivă, luând în considerare treapta de salarizare, cu rotunjire până la 10 lei în favoarea salariatului și se stabilește în Legea bugetului de stat pentru anul respectiv.
26. Valoarea de referință se reexaminează anual în funcție de condițiile economice din țară și de posibilitățile bugetului public național, cel puțin la nivelul prognozat al ratei inflației.
27. Persoanele care nu au absolvit nivelul necesar de studii pentru ocuparea funcției beneficiază de salariul de bază prevăzut de prezenta lege pentru aceste funcții, diminuat cu 5 clase de salarizare succesive.
28. Sporul lunar se plătește pentru timpul efectiv lucrat.
29. Sporul lunar pentru deținerea titlului științific se acordă:
30. în mărime de 1100 lei, cercetătorilor științifici care activează în organizații din sfera științei și inovării și personalului științifico-didactic din învățământul superior care dețin titlul științific de doctor habilitat și/sau titlul ştiințifico-didactic de profesor universitar, și/sau titlul științific de profesor cercetător;
31. în mărime de 600 lei, cercetătorilor științifici care activează în organizații din sfera științei și inovării și personalului științifico-didactic din învățământul superior care dețin titlul științific de doctor și/sau titlul ştiinţifico-didactic de conferențiar universitar, și/sau titlul științific de conferențiar cercetător.
32. Sporul pentru titlul onorific se stabilește persoanelor distinse cu titluri onorifice, după cum urmează:
33. „al poporului”, „Maestru în Artă” – în mărime de 200 lei;
34. „... emerit”, „Om Emerit”, „Maestru al Literaturii”, „Meșter-Faur”, „Maestru emerit al sportului” – în mărime de 100 lei;
35. „Maestru internațional al sportului" (mare maestru la jocuri de șah, dame) – în mărime de 50 lei;
36. „Maestru al sportului" – în mărime de 30 lei.
37. Sporul pentru titlu onorific se plătește în sumă fixă doar la locul de muncă de bază și se stabilește pentru un singur titlu, cel mai înalt, cu condiția exercitării unei funcții corespunzătoare profilului.
38. Sporul de compensare pentru munca prestată în condiții nefavorabile se stabilește, în funcție de gradul de nocivitate a lucrărilor îndeplinite, conform rezultatelor atestării locurilor de muncă, corespunzător cu timpul efectiv lucrat în aceste condiții în conformitate cu actele normative în vigoare.
39. Pentru munca suplimentară, personalul Instituției are dreptul la:
40. spor pentru orele prestate în afara duratei normale a timpului de muncă sau în zilele de sărbătoare nelucrătoare și/sau în zilele de repaus pentru activități desfășurate potrivit atribuțiilor postului;
41. spor pentru munca de noapte;
42. Sporul pentru orelor prestate în afara duratei normale a timpului de muncă sau în zilele de sărbătoare nelucrătoare și/sau în zilele de repaus pentru activități desfășurate potrivit atribuțiilor postului se efectuează în modul, condițiile și mărimile reglementate de art. 103-105, 157 și 158 ale Codul muncii al Republicii Moldova nr.154/2003.
43. Prevederile pct. 21 nu se aplică persoanelor salarizate prin plata cu ora, prin cumul de funcții în cadrul aceleiași instituții ori persoanelor angajate cu timp parțial.
44. Personalul, care potrivit programului normal de lucru, își desfășoară activitatea între orele 22.00 și 6.00, beneficiază pentru orele lucrate în acest interval de timp de un spor în mărime de 50% din salariul de bază pe unitate de timp, în condițiile stabilite în art.103 și art.159 ale Codul muncii al Republicii Moldova nr.154/2003.
45. Personalul Instituției poate beneficia de premii unice cu prilejul sărbătorilor profesionale și al zilelor de sărbătoare nelucrătoare, care se plătesc din contul economiei mijloacelor pentru retribuirea muncii alocate pe anul respectiv, dar nu mai mult de 2% din fondul anual de salarizare la nivel de Instituție.
46. Cuantumul premiului unic în fiecare caz în parte nu va depăși salariul de bază al persoanei premiate.
47. Coeficientul maximal de majorare se stabilește după cum urmează:
48. Pentru conducătorii instituțiilor (rectori/directori) se stabilește de către fondator conform criteriilor aprobate de către fondator;
49. Pentru personalul din instituțiile de învăţămînt care funcționează în regim de autogestiune financiar-economică conform criteriilor aprobate prin Regulamentul intern de activitate.

**Capitolul III Dispoziții speciale**

1. Instituțiile vor elabora regulamente proprii privind modul de aplicare a prevederilor prezentei hotărîri.
2. În cazul în care există situații nereglementate de către prezenta hotătîre, Instituția are obligația de a înainta demers fondatorului pentru reglementarea acestora.

Anexa nr. 1 la Hotărîrea Guvernului

nr. \_\_\_\_\_\_\_ din \_\_\_\_\_\_\_\_\_\_\_2018

1. Anexa nr. 1 reglementează denumirile funcțiilor, clasele de salarizare și coeficienții de ierarhizare aferenți acestora pentru:

personalul didactic și personalul științifico-didactic, inclusiv cu funcții de conducere, conform tabelului nr. 1;

funcțiile de specialitate specifice din domeniul învățămîntului și științei, conform tabelului nr. 2.

1. Personalului cu funcții de specialitate, de deservire tehnică, auxiliar și muncitorești li se stabilesc clase de salarizare și coeficienți de salarizare conform Legii nr.\_/2018 privind sistemul unitar de salarizare în sectorul bugetar.
2. Pentru categoriile de personal care nu se regăsesc în prezenta hotărâre se stabilește clasa de salarizare 30 și coeficientul de salarizare 1,83.
3. Grila de salarizare corespunde prevederilor Legii nr.\_/2018 privind sistemul unitar de salarizare în sectorul bugetar.

**tabelul nr.1**

**Personal didactic și personal științifico-didactic, inclusiv cu funcții de conducere**

| Denumire funcție | Clasa de salarizare | Coeficient de salarizare |
| --- | --- | --- |
| **Personalul științifico – didactic și personalul didactic din învățămîntul superior** | | |
| * 1. *Funcții de conducere* | | |
| Rector | 104 | 8,62 |
| Prim-prorector | 102 | 8,26 |
| Prorector | 100 | 7,93 |
| Decan | 87 | 6,04 |
| Prodecan | 85 | 5,79 |
| Director al școlii doctorale | 87 | 6,04 |
| Șef catedră | 83 | 5,55 |
| * 1. *Funcții de execuție* | | |
| Profesor universitar | 78 | 5,00 |
| Conferențiar universitar | 75 | 4,70 |
| Lector universitar | 70 | 4,23 |
| Formator | 78 | 5,00 |
| Asistent universitar | 61 | 3,51 |
| Maestru de concert | 61 | 3,51 |
| Maistru de instruire | 61 | 3,51 |
| Antrenor | 61 | 3,51 |
| **Funcții didactice din instituțiile de învățămînt profesional tehnic** | | |
| * 1. *Funcții de conducere* | | |
| Director Centru de Excelență | 93 | 6,85 |
| Director Colegiu | 84 | 5,67 |
| Director Școală Profesională | 81 | 5,33 |
| Director adjunct pentru instruire și educație | 79 | 5,11 |
| Director adjunct pentru instruire practică și producere | 78 | 5,00 |
| Șef de secție pentru asigurarea calității | 77 | 4,90 |
| Șef de secție | 75 | 4,70 |
| * 1. *Funcții de execuție* | | |
| Profesor în învățământul profesional tehnic | 61 | 3,51 |
| Psiholog | 56 | 3,16 |
| Maistru-instructor | 55 | 3,09 |
| Metodist în învățământul profesional tehnic | 56 | 3,16 |
| Psihopedagog | 52 | 2,97 |
| Corepetitor | 52 | 2,97 |
| Conducător de cerc/secție sportivă | 39 | 2,21 |
| Pedagog social | 39 | 2,21 |
| Acompaniator | 39 | 2,21 |

Note:

1. Clasele de salarizare pentru funcțiile de conducere reflectate în tabel conțin gradul managerial la nivel maxim.
2. Salariile de bază pentru personalul științifico-didactic și didactic se stabilește pentru o normă didactică.
3. Personalul didactic și personalul științifico-didactic care ocupă funcții de conducere a unei subdiviziuni interne sau care asigură suplinirea obligațiilor de conducător de practică, beneficiază de majorarea clasei de salarizare de la 2 pînă la 4 clase succesive față de clasa ce corespunde funcției didactice.
4. Clasele de salarizare ale masteranzilor se stabilesc cu o reducere de 2 clase succesive față de clasa de salarizare prevăzut în prezentul tabel pentru asistentul universitar.
5. Personalului științifico-didactic, pentru suplinirea obligațiilor de șef doctorat, postdoctorat, secundariat și masterat li se majorează clasa de salarizare în funcție de efectiv după cum urmează:
   * + până la 100 de doctoranzi, medici secundari, masteranzi – cu 2 clase succesive față de clasa de salarizare corespunzătoare funcției științifico-didactice;mai mult de 100 de doctoranzi, medici secundari, masteranzi – cu 3 clase succesive față de clasa de salarizare corespunzătoare funcției științifico-didactice.
6. Personalului ştiinţifico-didactic pentru conducerea grupelor studențești li se majorează clasa de salarizare cu o clasă față de cea corespunzătoare funcției de bază.
7. Clasele de salarizare pentru funcțiile de execuție reflectate în tabel sunt stabilite pentru personalul didactic și personalul didactico-științific fără grad didactic.
8. Cadrelor didactice, inclusiv cu profil sportiv, cărora li s-au acordat grade didactice – superior, unu sau doi, beneficiază, pentru timpul efectiv lucrat în funcțiile sau specialitățile pentru care au fost conferite gradele în cauză, de majorarea clasei de salarizare față de cea stabilită în tabel, după cum urmează:
   * + cu 5 clase succesive pentru gradul didactic doi;
     + cu 10 clase succesive pentru gradul didactic unu;
     + cu 15 clase succesive pentru gradul didactic superior.

Majorarea respectivă se stabilește pe o perioadă de până la 5 ani de la data acordării gradelor didactice. Continuarea plății salariului de bază majorat în conformitate cu alineatul precedent, se va efectua în cazul confirmării, înainte de expirarea termenului indicat, a nivelului de pregătire profesională. În cazul retrogradării într-un grad mai mic sau a retragerii gradului didactic în urma atestării ordinare, majorarea clasei de salarizare se va reduce până la cea prevăzută pentru gradul inferior sau se va anula.

De majorare similară beneficiază și maiștri-instructori, cărora în urma atestării profesionale li se conferă grade de calificare superior, I sau II.

1. Volumul de muncă al cadrelor didactice nu trebuie să depășească 1,25 norme didactice.
2. Se permite personalului de conducere din instituții să desfășoare activitate științifică/didactică în limita de până la 0,25 din norma didactică. Nu se permite cumularea atribuțiilor altor funcții în orele de program personalului de conducere.

Aprobarea volumului suplimentar de ore se va efectua prin emiterea unui ordin de către ministerele de resort și organele locale de specialitate în domeniul învățămîntului, în care se va indica obiectul, numărul suplimentar de ore și perioada pentru care este valabil ordinul.

1. Personalul didactic și științifico-didactic poate fi salarizat prin plata cu ora sau prin cumul, în volum de până la 0,5 din norma atribuită funcției.
2. Persoanele care ocupă funcții și nu dețin studii minime pentru ocuparea posturilor respective beneficiază de salariul de bază determinat în condițiile prezentei hotărâri, diminuat cu 4 clase de salarizare succesive față de clasa de salarizare atribuit postului respectiv.